મુંબઇ: નાણાકીય વર્ષ ૨૦૧૬-૧૭માં ચોથા ત્રિમાસિક સમયગાળામાં નબળી માગના કારણે ‘ઓવરઓલ બિઝનેસ સેન્ટિમેન્ટ’ ખરાબ રહેવાની આશંકા છે. રિઝર્વ બેન્ક ઓફ ઇન્ડિયાએ ઇન્ડસ્ટ્રીઝ આઉટલુક સર્વેમાં આ પ્રકારનું અનુમાન વ્યક્ત કર્યું હતું. નબળી માગના પગલે ઓર્ડર બુકિંગ અને ઉત્પાદનમાં પણ ઘટાડો નોંધાયો છે એટલું જ નહીં કાચા માલના ભાવમાં થયેલા વધારાના કારણે ચીજવસ્તુઓની ઉત્પાદન પડતર પણ વધી છે અને તેના કારણે પ્રોફિટ ઓફ માર્જિનમાં પણ ઘટાડો નોંધાઇ શકે છે.